**Continuous Quality Improvement**

**งานสุขภาพจิตและจิตเวช**

**๑.ชื่อเรื่อง** การพัฒนาระบบการดูแลผู้ป่วยจิตเวชเรื้อรังในชุมชน

**๒.ผู้แต่ง** นางเบญจพร หงษ์ทัพ ตำแหน่งพยาบาลวิชาชีพปฏิบัติการ หน่วยงาน งานสุขภาพจิตและจิตเวช

กลุ่มการพยาบาล โรงพยาบาลนามน

**๓.หลักการและเหตุผล**

โรงพยาบาลนามนได้เปิดบริการคลินิกจิตเวช พบว่ามีผู้ป่วยที่ได้รับการวินิจฉัย Psychosis และ Schizophrenia (F20 - F29) ตั้งแต่ปีงบประมาณ 2554–2559 นั้นมีแนวโน้มเพิ่มขึ้นเรื่อยๆ จำนวน.....ราย ซึ่งมีสาเหตุมาจากปัญหาสุขภาพจิต ปัญหาการใช้สารเสพติด การติดสุราเป็นสำคัญ และจากการให้บริการพบว่าผู้ป่วยจิตเวชในชุมชนมีอาการกำเริบ มีภาวะจิตเวชฉุกเฉิน จากการขาดยา รับประทานยาไม่ต่อเนื่อง ขาดความรู้ในการดูแลตนเอง การไม่สามารถเข้าถึงบริการที่ใกล้บ้าน รวมทั้งปัญหาสำคัญคือครอบครัว และชุมชนขาดความรู้ความเข้าใจในการดูแลผู้ป่วย เกิดความรู้สึก Stigma การไม่ยอมรับผู้ป่วย เป็นกลุ่มผู้ด้อยโอกาสทางสังคม ทำให้มีปัญหาในการดำรงชีวิตในชุมชน

จากปัญหาดังกล่าวเครือข่ายบริการสุขภาพจิตอำเภอนามน ได้เห็นความสำคัญในการดูแลผู้ป่วยสุขภาพจิตและจิตเวชให้มีคุณภาพชีวิตในชุมชนได้ดียิ่งขึ้น จึงได้จัดทำการพัฒนาระบบการดูแลผู้ป่วยจิตเวชเรื้อรังในชุมชน อำเภอนามน

**๔.วัตถุประสงค์**

 ๔.๑ เพื่อพัฒนาศักยภาพเครือข่ายการดูแลผู้ป่วยจิตเวชในชุมชน อำเภอนามนให้มีประสิทธิภาพ

 ๔.๒ เพื่อพัฒนาศักยภาพบุคลากรในเครือข่ายบริการสุขภาพจิตให้มีความรู้ ความสามารถ ในการดูแลผู้ป่วยจิตเวชแบบองค์รวม

 ๔.๓ เพื่อสร้างการมีส่วนร่วมของภาคีเครือข่ายขององค์กรปกครองส่วนท้องถิ่น ในดูแลผู้ป่วยจิตเวชในชุมชน

๔.๔ เพื่อพัฒนาศักยภาพผู้ดูแลผู้ป่วยจิตเวช ครอบครัวและชุมชนให้มีความรู้และมีความสามารถในการ
ดูแลผู้ป่วยจิตเวช และป้องกันปัญหาอาการกำเริบของผู้ป่วยได้

**๕.กลุ่มเป้าหมาย**

๕.๑ ผู้ป่วยจิตเภทที่มีปัญหาซับซ้อน(F20-F29) 8 คน ที่รักษาไม่ต่อเนื่อง มีอาการทางจิต

๕.๒ ผู้ป่วยจิตเภททั่วไปจำนวน......คน

**๖.เครื่องมือ**

 แบบประเมินติดตามเยี่ยมบ้าน

**๗.ขั้นตอนการดำเนินงาน**

 ๗.๑ รวบรวมและวิเคราะห์ข้อมูลผู้ป่วย

 ๗.๒ วางแผนการดูแลผู้ป่วยในแต่ละประเภท

 ๗.๓ จัดประชุมทีมเครือข่ายสุขภาพจิต

 ๗.๔ ติดตามเยี่ยมผู้ป่วยตามแผนที่กำหนด

 ๗.๘ บันทึกผลการติดตามดูแลผู้ป่วยในเวชระเบียนและ โปรแกรมการติดตามเยี่ยมบ้านผู้ป่วยจิตเภท

 ๗.๙ สรุปผลการดำเนินงาน และประสานส่งต่อข้อมูลแก่เครือข่ายสุขภาพจิต โรงพยาบาลแม่ข่ายรายงานให้ผู้บริหารทราบตามลำดับ